Publication: Magyar Közlöny
Issue: MK-1999-100 (Year: 1999, Number: 100)
Era: 1990-2004
Section: Melléklet az 54/1999. (XI. 12.) EüM rendelethez
Paragraph Index: 170

e) A szakmai vizsgarészek értékelése: — Az írásbeli vizsgarész értékelése. Az írásbeli vizsgarészt a Egészségügyi Minisztérium által kiadott javítási és pontozási útmutató alapján egy érdemjeggyel (1—5-ig) kell értékelni. — A gyakorlati vizsgarész értékelése. A gyakorlati vizsgán végrehajtott feladat értékelése során az alábbiakat kell figyelembe venni: = munka előkészítése, a munkaterület megszervezése, = a feladat végrehajtásához szükséges eszközök kiválasztása, = a feladat végrehajtásának szakszerűsége, minősége, = a munkavédelmi, tűzvédelmi, környezetvédelmi és higiénés szabályok betartása, = adminisztráció. A két munkafeladatot külön-külön érdemjeggyel kell értékelni (1—5-ig). A gyakorlati vizsgarész végső osztályzatát a két feladatra kapott érdemjegyek számtani átlaga alapján kell kiszámítani úgy, hogy az első vizsgafeladat (gyógyászati segédeszközök kiszolgálása orvosi rendelvényre és a vásárló, beteg egyéni megrendelése alapján) érdemjegyét két jegynek kell számítani. Elégtelen a vizsgarész végső osztályzata, ha bármely feladatra kapott érdemjegy elégtelen. A részeredményektől függetlenül elégtelen a gyakorlati vizsgarész végső osztályzata, ha = a vizsgázó alapvető — a beteg egészségét veszélyeztető — hibát vétett, = a vizsgázó a munkavédelmi, tűzvédelmi, környezetvédelmi és higiéniai szabályokat súlyosan megszegte. — A szóbeli vizsgarész A vizsgázók teljesítményét tantárgyanként külön-külön érdemjeggyel (1—5-ig) kell értékelni.

Source: https://magyarkozlony.hu/hivatalos-lapok/0aa9992117c79821201748e9299b91181cb4a96e/dokumentumok/88d47b2637da5ef5f821c507c65ea90b6745634d/letoltes